CELEX: C2007/269/103
Language: lt
Date: 2007-11-10 00:00:00
Title: Byla T-339/07 2007 m. rugsėjo 11 d. pareikštas ieškinys byloje Juwel Aquarium prieš VRDT — Potschak — Bavaria Aquaristik (Panorama)

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/57
            
         2007 m. rugsėjo 11 d. pareikštas ieškinys byloje Juwel Aquarium prieš VRDT — Potschak — Bavaria Aquaristik (Panorama)
   
   (Byla T-339/07)
   (2007/C 269/103)
   Kalba, kuria surašytas ieškinys: vokiečių
   Šalys
   
      Ieškovė: Juwel Aquarium GmbH & Co. KG (Rotenburgas, Vokietija), atstovaujama advokatų D. Jestaedt ir G. Rother
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: Christian Potschak — Bavaria Aquaristik
   Ieškovės reikalavimai
   
               —
            
            
               Panaikinti 2007 m. birželio 28 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą (R 214/2006-1);
            
         
               —
            
            
               atmesti kitos procedūros Apeliacinėje taryboje šalies prašymą Bendrijos prekių ženklo „Panorama“ (registracijos numeris 2 771 087) registraciją pripažinti negaliojančia;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „Panorama“ 11, 16 ir 20 klasių prekėms (Bendrijos prekių ženklas Nr. 2 771 087).
   
      Bendrijos prekių ženklo savininkas: ieškovė.
   
      Šalis, prašanti pripažinti prekių ženklo registraciją negaliojančia: Christian Potschak — Bavaria Aquaristik.
   
      Anuliavimo skyriaus sprendimas: atmesti prašymą pripažinti prekių ženklo registraciją negaliojančia.
   
      Apeliacinės tarybos sprendimas: panaikinti Anuliavimo skyriaus sprendimą ir iš dalies pripažinti Bendrijos prekių ženklo registraciją negaliojančia.
   
      Ieškinio pagrindai: Reglamento (EB) Nr. 40/94 (1) 7 straipsnio 1 dalies c punkto pažeidimas, nes Bendrijos prekių ženklas „Panorama“ nėra visiškai apibūdinantis. Todėl pagal Reglamento (EB) Nr. 40/94 7 straipsnio 1 dalies d punktą žymuo „Panorama“ nėra įprastas ir todėl nėra tapęs bendriniu.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).